Езоп
Змия и Зевс

Превод от старогръцки: Тодор Сарафов, 1967

chitanka.info

Една змия, газена често от хората, се явила по този повод при Зевс. А Зевс й казал:

— Ако беше ухапала първия, който те настъпи, втори нямаше да се опита да направи същото.

Баснята показва, че тези, които се опълчват срещу първите, които ги нападнат, стават страшни за останалите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.